
[bookmark: _Hlk219360454] “Filmēšanas tehnikas iegāde Latvijas Kultūras akadēmijas vajadzībām”

2026.gada 17.jūlijā
Rīgā


Atklāta konkursa “Filmēšanas tehnikas iegāde Latvijas Kultūras akadēmijas vajadzībām”, iepirkuma identifikācijas Nr. LKA 2026/11 (turpmāk – Konkurss) komisija ir saņēmusi jautājumus un sniedz uz tiem šādas atbildes:


Jautājums:

Iepazīstoties ar atklāta konkursa “Filmēšanas tehnikas iegāde Latvijas Kultūras akadēmijas vajadzībām” nolikumu (iepirkuma identifikācijas Nr. LKA 2026/11), vēršam Jūsu uzmanību uz 3.3. punktā izvirzīto prasību, kas nosaka, ka "Pretendents ir piedāvātās Preces ražotājs vai Preces ražotāja autorizēts pārstāvis". 
Mūsuprāt, šāda prasība nepamatoti ierobežo brīvu konkurenci un rada aizdomas par mākslīgu potenciālo pretendentu loka sašaurināšanu, kas publiskas iestādes rīkotā iepirkumā ir nepieņemami. Saskaņā ar Publisko iepirkumu likumu un vispārējiem Eiropas Savienības brīvas preču aprites principiem, piegādātājam nav obligāti jābūt ražotājam vai tā autorizētam pārstāvim, ja tas spēj legāli piegādāt prasībām atbilstošu preci un nodrošināt nolikumā pieprasīto garantijas apkalpošanu 24 mēnešu garumā. 
Vēlamies uzsvērt, ka šis iepirkums nav saistīts ar valsts kritisko infrastruktūru vai nacionālo drošību, kur šādas paaugstinātas un specifiskas prasības piegādātāja statusam varētu būt objektīvi pamatotas. Tā kā iepirkuma priekšmets ir standarta filmēšanas tehnika, šāda nepamatoti šaura prasība rada aizdomas, ka pasūtītāja amatpersonas ir veikušas iepriekšējas konsultācijas ar kādu konkrētu pretendentu, tādējādi pielāgojot nolikumu tā interesēm.
Lūdzam pārskatīt un grozīt nolikuma 3.3. punktu, ļaujot iepirkumā piedalīties jebkuram neatkarīgam komersantam, kurš spēj nodrošināt tehnisko specifikāciju un garantijas saistību izpildi.

Atbilde:

Konkursa nolikuma 3.3.punktā ir veikti grozījumi un 3.3.punkts ir izteikts šādā redakcijā
[bookmark: _GoBack]„3.3. Pretendentam ir tiesības piegādāt piedāvātās preces un tas nodrošina, ka piegādātajām precēm ir ražotāja paredzētā garantija, kā arī garantijas apkalpošana atbilstoši tehniskajā specifikācijā noteiktajām prasībām.”

